شه‌فه‌ق نيوز/ ئيبراهيم كاڵن قسه‌كه‌ر وه‌ناو سه‌رۆكايه‌تى توركى جواو هه‌ڕه‌شه‌گه‌ى دۆناڵد تره‌مپ سه‌رۆك وڵاته‌يل يه‌كگرتگ داره‌وه‌و له‌باره‌ى په‌لامارداين ئه‌نقه‌ره‌ له‌ حاڵه‌تيگ ئه‌گه‌ر په‌لامار كورد بيه‌ێد له‌ سوريا.
كاڵن وت: يه‌كسانيكردن كورده‌يل سوريا وه‌ چه‌كداره‌يل كورد هه‌ڵه‌ێ گه‌ورايگه‌، جوور ئه‌وه‌گ خوه‌ى تاريف كرد و وت: پيشبينى له‌ ئه‌مريكا كرديم حورمه‌ت شه‌راكه‌ته‌ ستراتيجيه‌گه‌مان بگرێد و ئاماژه‌ وه‌يه‌يش كرد ك نه‌بايه‌د تيرۆريسته‌يل بوونه‌ هاوپه‌يمان و هاوبه‌ش واشنتۆن.
جى باسه‌، ئه‌و گرژێ ئه‌مريكيه‌ دوياى ئه‌وه‌ هات ك تره‌مپ وشدارى دا توركيا له‌ كاره‌ساتيگ ئابوورى له‌ حاڵه‌تيگ ئه‌گه‌ر په‌لامار كورد بيه‌ێد له‌ سوريا دوياى كيشاننه‌وه‌ى هيزه‌يلى له‌و وڵاته‌و وت: توركيا له‌ڕوێ ئابووريه‌و ويران ئه‌كه‌يم ئه‌گه‌ر په‌لامار كورد بيه‌ێد و ناوچه‌يگ ئارام وه‌ پانى 20 ميل ئه‌رايان دامه‌زرنيم.
